paragraph_text: Rođen je u londonskom naselju Southwark, a s 13 godina započinje školovanje kod E. Bowena. Tiskanje kartografskih radova započinje u Clerkenwellu, a potom 1755. godine posao seli u Holborn Hill. Ženio se dvaput: prvo 1739. godine s Bowenovom kćeri Sarah, te 1762. godine s Jane, kćeri J. Burroughsa. Od 1773. godine radio je kao hidrograf na kraljevskom dvoru. Između 1747. i 1783. godine izradio je oko 170 zemljovida za London Magazine, te veliki atlas (The Large English Atlas) u suradnji s Bowenom odnosno The Small English Atlas s T. Jefferysom.